Lidt over klokken 18 torsdag aften fik beredskabet i Brønderslev melding om en brand i på asfaltfabrikken NCC på Dalvej 1 i Hjallerup. Produktionen var lukket ned, og to af NCC’s egne reparatører var i gang med at slibe og svejse i produktionstårnet. Under svejsningen og slibningen er der faldet gnister ned, som har sat ild til et brandbart materiale. Da beredskabet kom frem havde NCC’s folk næsten fået slukket ilden selv. Ingen kom til skade ved branden, og der er ikke sket større skade.
Torsdag aften omkring klokken 18 gik der ild i produktionstårnet ned NCC i Hjallerup. Branden blev hurtigt slukket igen.